ત્યાર બાદ હવે સમાચાર ચેનલ એબીપી ન્યૂઝ ચેનલ દ્વારા અન્ય એક સીસીટીવી ફૂટેજને આધારે દાવો કરવામાં આવ્યો છે કે, તાજ ઉમ્મેદ હોટલના રૂમ નંબર 224માં રાહુલ ગાંધી અને હાર્દિક પટેલની મુલાકાત થઇ હતી અને આ મુલાકાત 40 મિનિટ કરતા લાંબી ચાલી હતી. સીસીટીવી ફૂટેજમાં પહેલા હાર્દિક પટેલ રૂમ નંબર 224માંથી બહાર નીકળતા જોવા મળે છે અને ત્યાર બાદ રાહુલ ગાંધી પણ એ જ રૂમમાંથી બહાર નીકળતા જોવા મળે છે. જો કે, ફૂટેજમાં ક્યાંય આ બંને સાથે જોવા મળતા નથી.